Ukraina

Ukraina (Ukrainasa: Україна Ukraïna) sen semipresidiyenli jumhuri in dongu de Ewropa hu da le ikawkalcu of USSJ fe 24 de mesi 8, 1991. Ukraina sen 48yum maxim peryajepul dexa in globa ji duayum maxim peryajepul in Ewropa, ji har max kom 43 mega insan, Ukraina sen 35yum maxim demojepul dexa in globa.

Demo
Fol dajuya fe 2022, Ukraina hare demoje fe 43 528 136 person, ji to hare demoli mijuje fe person/km². Fe 2022, 69.9% fe ogartim sen xaheryen, ji 3 010 000 person ogar fe cuyoxaher Kiyiv, maxim day xaher in Ukraina. Fol dajuya fe 2020, 17.03% fe demo sen lao fe 65 or max nyan. Fol dajuya fe 2022, hay 86 manyen por moyun 100 femyen.

Fe 2015, doxoabilyali kwanti de person har lao fe 15 or max nyan sen 99.8%, ji fol dajuya fe 2019, ergokaldo demo sen 8.89% hu da sen 135yum in globa.

Basa ji dini
Resmi basa de Ukraina sen Ukrainasa har 67.5% fe demo hu da abil na pala to, ji 29.6% fe demo abil na pala Rusisa. Demo de Ukraina sen cuyo Kristoista, mas minoriya sen Islamiyen ji Yehudiyen.

Ekonomi
Ekonomi de Ukraina multi fokus in eletrili energi, ji Cungwo ji Rusi sen maxim xogyoyen ton Ukraina.

Geografi
Ukraina hare peryaje fe 603 550 km², daju duaple dayje de Itali. Sui koberi 24 220 km² of peryaje. Vyetnam loka intre Belarus (1111 km fe dexabyen), Eslovaki (97 km), Magyar (128 km), Moldova (1202 km), Polska (498 km), Rumani (601 km) ji Rusi (1944 km), ji to hare kosta ton Syahe Bahari. Maxim gao loka sen Jabal Hoverla (Ukrainasa: Говерла Hoverla) fe 2469 m ji maxim cote loka sen Syahe Bahari fe 0 m.

Klima
Ukraina cuyo hare klase fe Köppen hu da sen termopul gile daygeoli klima (Dfb).

Politi
Ukraina sen semipresidiyenli jumhuri. Volodymyr Zelenskyy sen presidiyen xorfe 20 de mesi 5, 2019 ji Denys Shmyhal sen krasikef xorfe 4 de mesi 3, 2020. Moy limayum nyan, presidiyen beseleti demo yon maxori tupyo.

Lista fe presidiyen
Lista fe presidiyen xorfe ikawkalya: